རྒྱ་གར་དང་།བལ་ཡུལ།འབྲུག་ཡུལ་བཅས་སུ་བོད་མིའི་གཞིས་ཆགས་ཁག༥༦ཡོད་ཅིང་།མི་དམངས་ཀྱི་འཚོ་རྟེན་གཙོ་བོ་ནི་སོ་ནམ་ཞིང་ལས་དང་།བཟོ་ཞིང་མཉམ་འབྲེལ་ལས་རིགས།རུམ་འཐགཕྱི་ཚོང་།ཞབས་ཞུའི་ལས་རིགས།སུད་ཚོང་བཅས་ཡིན་པ་དང་།གོང་ཞུས་ཡུལ་གྲུ་དེ་དག་དུ་བོད་གཞུང་ཤེས་རིག་ལས་ཁུངས་ཀྱི་སྤྱི་ཁྱབ་ལྟ་སྐྱོང་འོག་སློབ་གྲྭ་ཆུང་འབྲིང༧༧དང་།སློབ་མ༡༧༠༠༠ལྷག་ཡོད།དེ་མིན་བོད་ནས་འབྱོར་བའི་ལོ་ན་ཅུང་ཆེ་བ་དང་།སློབ་གྲྭ་འགྲོ་མ་མྱོང་པའི་ན་གཞོན་ཚོར་དམིགས་ནས་བྷེ་རས་སློབ་གྲྭ་དང་གསོག་སྒར་སློབ་གྲྭ་གཉིས་བཙུགས་ཡོད།དེ་བཞིན་སཱ་ར་མཐོ་སློབ་དང་།ནོར་གླིང་མཐོ་སློབ།ཝ་ར་ནཱ་སི་མཐོ།ཏཱ་ལའི་བླ་མ་མཐོ་སློབ་བཅས་མཐོ་རིམ་སློབ་གྲྭ་བཞི་ཡོད།